Lolland-Falsters Stifts-Tidende, 1846-08-15
J Anledning af den tilsigtede nye Jnddeeling af Rigsbankdaleren har en Kjøbmand leveret følgende Artikel i de fyenske Aviser: "Regjeringen har under 31te Juli forelagt Stænderne i Roeskilde et Lovudkast til en Forandring af Rigsbankdalerens Jnddeling, som maa opfylde Enhver i Samfundet med Skræk. J over 30 Aar har den danske Nation efter bittre Erfaringer tilvænnet og tilegnet sig Rigsbankdaler-Jnddeelingen af 6 Mk. a 16 s. Nu skal dette hos Enhver dybt indgroede Beregningssystem ombyttes med et nyt, nu skal Rigsbankdaleren udgjøre 120 sk., saaledes at hver Mk. er 20 sk. Hvilken Forvirring vil ikke deraf opstaae i alle Forhold, Stænderne i Roeskilde have nedsat en Comitee til at prøve dette Lovudkast. Den bestaaer af Prof. David, Kammerherre Scavenius og Grosserer A. Hansen. (See St. Tid. Nr. 30.) Man tør befrygte, at denne Comitee, som kan have de samme Hensyn som Regjeringen, anbefaler Forslaget, og at Stænderforsamlingens Majoritet, ledet heraf, gjør det samme. Forslaget bliver da om et Aars Tid udgivet af Kongen som Lov, og Forvirringen bryder løs. – Men en saadan Forvirring og Misforstaaelse, saadanne Bryderier i al Handel og Vandel ere kun et ringe Onde mod et langt større, for hvilket man tillige aabner Døren. Regjeringen ønsker at tilveiebringe Mynteenhed over hele Staten, hvilket er meget at anbefale. J Aaret 1813 blev Rigsbanken stiftet, men Hertugdømmerne regne i det private Samkvem endnu efter hamborg lybsk Courant, fordi Regjeringen ingen kraftig Forholdsregel har truffet i disse Landsdele til Rigsbankens practiske Jndførelse. J de senere Aar have de saakaldte Slesvigholstenere aldeles modsat sig Rigsbank beregningen, fordi de have besluttet at modarbeide Alt, hvad der kommer fra Danmark, det være nok saa fortrinligt og nødvendigt. Regjeringen har da troet at burde give efter og lade Hertugdømmerne beholde deres lybske Beregningsmaade, men for at tilveiebringe den tilsigtede Mynteenhed over det Hele at indføre det lybske Beregnings system ogsaa her i Kongeriget, uden netop at afskaffe Rigsbankdaleren. – Men ingen Tilstand er i materiel Henseende farligere for de danske Lande, end at have Mynt eenhed tilfælles med Hamborg og Lybek. Dette skal den i Hertugdømmerne gjorte Erfaring tydelig godtgjøre. Næsten al den her circulerende egne Sølv-Landsmynt er forsvunden i Millionviis; her circulere næsten ingen andre Mynter end mecklenborgske Skillinger og hannoverske, lyneborgske, brunsvigske og andre tydske Zweidritteler, som danne en Mynteenhed med Hamborgs og Lybeks. Alle disse tydske Mynter ere fra 6 til 18 pCt. slettere end Hertugdømmernes, og derfor ere sidstnævnte af Jøder og andre Speculantere forlængst blevne hemmelig opkjøbte og omsmeltede til Sølvbarrer. Fortjenesten herved har i Gjennemsnit været circa 10 pCt. Hertugdømmerne og den hele danske Stat have derved tabt flere Millioner; Hertugdømmerne ere desuden oversvømmede af fremmede slette Mynter, og deres egne gode Sølvpenge ere, efterat være ommyntede med fremmed Præg, vendte tilbage i slet Gehalt. Saaledes gaaer det ethvert Land, som ikke er klogt og aarvaagent og træffer værnende Foranstaltninger mod Naboens slette Mynter og gjør det umuligt for ham at operere paa Næstens Bekostning. – Der gives to Midler mod Jndtrængelsen af fremmede slette Mynter, og disse maae altid anvendes i Forening: 1) Forbud mod Circulationen, og 2) Uovereensstemmelse mellem den indenlandske og Naboens Myntinddeling. Rigsbanken og dens Jnddeeling i 6 og 96 er et meget klogtigt System; men i Hertugdømmerne er intet af hine tvende Midler bragt i Anvendelse, derfor ere disse Landes Myntsorter forsvundne og man seer kun slette fremmede. Det af Regjeringen fremlagte Udkast gaaer ud paa at bringe Kongerigets Mynt og Pengeberegning i Samstemning med Hertugdømmernes! Derved bliver ikke den nye Rigsbank med sine 120 Dele indført i disse Landsdele, men Veien, aabnes til Kongeriget for de i Holsteen og Slesvig circulerende slette Mynter, som om kort Tid, ved at bringe Sølvdaleren og dens mindre Afdelinger i Jødernes og Smelternes Hænder og Digler, vil oversvømme hele Kongeriget, saaledes at man og faa Aar hverken i Hertugdømmerne eller Kongeriget, imod et nyt uhyre Nationaltab, vil see andre end fremmede slette Mynter, mecklenborgske Skillinger, Zweidrittteler, preussiske Thalere o. s. v. - See, denne Ulykke truer os, og det er paa høieste Tid, at Borgerne indgaae med Forestillinger til Roeskilde Stænderforsamling om, indstændigen at raade Kongen til at opgive den paatænkte nye Mynt inddeeling, som ikke i fjerneste Maade vil kunne hæve det Onde, der forlængst er trængt ind i Hertugdømmerne, men som tvertimod vil bringe Forvirring, Ulykke og stort Tab ogsaa over Kongerigets trofaste og ved deres Pengevæsen, nu saa lykkelige Beboere."